
	Projekta redakcija
	Iebildums / Priekšlikums
	Autors

	1.
	Anotācija (ex-ante)
2.3. Administratīvo izmaksu monetārs novērtējums
	Iebildums
Noteikumu projekta anotācijas 1.2. apakšpunktā ir norādīts, ka projekts izstrādāts, lai mazinātu administratīvo slogu komersantiem un valsts iestādei. Lūdzu veikt administratīvo izmaksu samazinājuma novērtējumu juridiskām personām un valsts iestādēm un aizpildīt anotācijas 2.3. un 7.2. apakšpunktu. 

Tiesību akta projektiem ir jāvērtē ietekme uz administratīvo slogu un apstiprinoša rezultāta gadījumā jāveic administratīvo izmaksu monetārs novērtējums, saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” (turpmāk - noteikumi Nr. 617) 15., 16. punktu un 18.2 apakšpunktu. 

Lai veiktu administratīvo izmaksu monetāru novērtējumu, ir nepieciešams izprast informācijas sniegšanas metodi un veicamās darbības, proti, kā tieši informācija ir sagatavojama un sniedzama (iesnieguma sagatavošanas laiks, papildus iegūstamās informācijas metodes, iesnieguma nosūtīšana - e-pasts, sistēma, vēstule u.c.), pēc kā ir jānoskaidro noteikumos Nr. 617 iekļautās formulas parametru vērtības. 

Administratīvo izmaksu monetārs novērtējums par juridiskām personām ir aizpildāms anotācijas 2. sadaļas 2.3. apakšpunktā un par valsts vai pašvaldību institūcijām 7. sadaļas 7.2. apakšpunktā.

Lai vienkāršāk būtu veikt aprēķinu, lūdzu izmantojiet metodikā administratīvo izmaksu monetārā novērtējuma veikšanā esošo informāciju (22.-25. lpp.), kas pieejama Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmkeļvietnē - https://www.mk.gov.lv/lv/media/16905/download?attachment).
Piedāvātā redakcija
-
	Diāna Krikščūna (VK)

	2.
	Anotācija (ex-ante)
6.1. Projekta izstrādē iesaistītās institūcijas
	Iebildums
Lūdzam šajā sadaļā nelietot vispārīgu formulējumu "Zāļu ražotāju, lieltirgotāju, aptieku asociācijas", bet uzskaitīt visas noteikumu projekta izstrādē iesaistītās biedrības un nodibinājumus, komersantus, izvēloties tos no klasifikatora vai manuāli ievadot nosaukumu. 
Piedāvātā redakcija
-
	Zane Legzdiņa-Joja (VK)

	3.
	Anotācija (ex-ante)
6.2. Sabiedrības līdzdalības organizēšanas veidi
	Iebildums
Lūdzam noteikumu projekta anotācijas 6.2, 6.3. un 6.4. punktā šobrīd iekļauto informāciju pārstrukturēt atbilstoši Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmkeļvietnē - https://www.mk.gov.lv/lv/media/16905/download?attachment) norādītajam:
1) 6.2.punktā norādāmi izmantotie līdzdalības veidi, savukārt informācija par izteiktajiem viedokļiem un panāktajām vienošanām pārceļama uz 6.3.punktu. 
2) 6.4.punktā norādītā informācija ir pārceļama uz 6.3.punktu. 
Piedāvātā redakcija
-
	Zane Legzdiņa-Joja (VK)



